बोलीं- सारी दुनिया बात कर रही, हमारे नेताओं का चर्चा न करना शर्मनाक
अभिनेत्री और सांसद जया बच्चन ने सोमवार को संसद के बाहर प्रेस से बातचीत के दौरान सरकार कि आलोचना करते हुए कहा कि मणिपुर हिंसा की घटना का संसद मे जिक्र न होना बड़े ही शर्म की बात है। सरकार इस मुद्दे पर बात नहीं
मणिपुर में महिलाओं को निर्वस्त्र घुमाए जाने को लेकर विपक्ष ने संसद में हंगामा बरपा है। सोमवार (24 जुलाई) को सपा सांसद जया बच्चन ने संसद के बाहर मीडिया से बातचीत के दौरान कहा कि मणिपुर घटना का संसद मे जिक्र न होना बड़े ही शर्म की बात है। इससे ज्यादा में क्या कह सकती हूं।
सरकार इस मुद्दे पर बात नहीं करना चाहती
उन्होने कहा सारी दुनिया इस मुद्दे पर बात कर रही है, लेकिन हमारे देश के नेता इस मुद्दे पर चुप्पी साधे हुए हैं। सरकार इस मुद्दे पर चर्चा नहीं करना चाहती। सरकार संसद के अंदर जिन राज्यों पर बात कर रही है, वे सभी विपक्षी पार्टी शासित राज्य हैं। सरकार को अपने राज्यो के बारे में भी बात करनी चाहिए। UP, MP में क्या हो रहा है, उन्हें ये भी बताना चाहिए। बाकी उनको जो कुछ भी बचा है, आगे तो वो भी नहीं बचेगा।
मणिपुर वीडियो पर पहले भी बोली थीं जया
पिछले हफ्ते जया बच्चन ने कहा था कि मणिपुर में आदिवासी महिलाओं को नग्न घुमाए जाने पर उन्हे शर्मिंदगी महसूस हो रही है। वे ये वीडियो पूरा नहीं देख पाईं। उन्होंने कहा कि घटना मई महीने की है और वीडियो अभी वायरल हो रहा है। किसी ने भी सहानुभूति में एक शब्द भी नहीं कहा। देश में महिलाओं के साथ रोज कुछ न कुछ घटित हो रहा है, यह बहुत ही निराशाजनक है। महिलाओं की सुरक्षा में सरकार विफल साबित हुई।
मणिपुर घटना पर बॉलीवुड 
अक्षय कुमार, प्रियंका चोपड़ा, करीना कपूर, सोनू सूद, विवेक अग्निहोत्री और अन्य सेलिब्रिटीज ने भी प्रतिक्रियाएं दी थीं।
अभिनेत्री कियारा आडवाणी ने वीडियो पर प्रतिक्रिया व्यक्त करते हुए ट्विटर पर लिखा कि मणिपुर में महिलाओं के खिलाफ हिंसा का यह वीडियो बेहद डरावना है। इसने मुझे अंदर तक झकझोर दिया है। मैं प्रार्थना करती हूं कि महिलाओं को जल्द न्याय मिले और दोषियों के खिलाफ कड़ी से कड़ी कार्रवाई हो।
आप ये खबर भी पढ़ सकते हैं...
गढ़चिरौली में बाघ के शिकार के मामले में 16 गिरफ्तार:5 नाबालिग और 5 महिलाएं भी शामिल; STF की कार्रवाई, टाइगर के नाखून जब्त
महाराष्ट्र के गढ़चिरौली में बाघ के शिकार का मामला सामने आया है। STF और गढ़चिरौली वन विभाग ने रविवार (23 जुलाई) को कुल 16 लोगों को गिरफ्तार किया। इसमें 5 नाबालिग और 5 महिलाएं आरोपी हैं। इनकके पास से बाघ के नाखून भी बरामद हुए है। यह वारदात ताड़ोबा-अंधारी टाइगर रिजर्व की है। आरोपियों के खिलाफ वन्य प्राणी संरक्षण अधिनियम 1972 के तहत कार्रवाई की गई। पूरी खबर पढ़ें
मदुरै में मैराथन में इंजीनियरिंग छात्र की मौत:रेस पूरी कर ली थी, इसके बाद आया हार्टअटैक, अस्पताल में दम तोड़ा​​​​​​​
तमिलताडु के मदुरै में एक 20 साल के लड़के की हार्टअटैक से मौत हो गई। मृतक ने तबीयत खराब से कुछ घंटे पहले ही मैराथन दौड़ पूरी की थी। लड़के को दोस्तों के हवाले से कुछ मीडिया रिपोर्ट्स में कहा गया है कि मृतक को मिर्गी की बीमारी भी थी।​​​​​​​ पूरी खबर पढ़ें